18/02/2010 | Administración LocalMunicipal
Cambre
Área de Urbanismo: Anuncio expropiación forzosa solo de equipamento en Lendoiro - A Barcala.

Por Resolución da Alcaldía de data 03 de febreiro do presente ano sobre o proxecto de expropiación por taxación conxunta para a adquisición de solo de equipamento en Lendoiro, A Barcala, e unha vez transcorrida a fase de información pública do mesmo se acordou, de conformidade co artigo 143.6 da Lei 9/2202, de Ordenación Urbanística e Protección do Medio Rural de Galicia, a seguinte: 1º.- Estimar parcialmente as alegacións formuladas ao proxecto de expropiación forzosa pro taxación conxunta para a adquisición de solo de equipamento en Lendoiro – A Barcala, Cambre, aprobado inicialmente por Resolución da Alcaldía nº 1.491/09, de data 14 de agosto de 2009 por: - Dona Iranzu Martinez Cattaneo Mirabile (parcela nº 5 do proxecto de expropiación) no que a copropiedade da finca se refire, debendo de figurar a mesma non solo ao seu nome senon ao dos seus fillos dona Amalia e don Pedro Alfonso Puiggermanal Sananes, desestimando o resto da alegación por canto que non se aporta proba algunha que acredite que a superficie da parcela sexa de 4.424 m2, en vez dos 3.904 m2 recollidos no proxecto de expropiación e na medición catastral (parcela catastral 2851803NH5925S), non sendo a escritura de propiedade aportada suficiente proba, e por canto a parcela a expropiar encóntrase en situación de solo rural e non de solo urbanizado ao non estar integrada de forma legal e efectiva na rede de dotacións e servizos propios dos núcleos de poboación, de conformidade co artigo 12 do Texto Refundido da Lei do Solo de 20 de xuño de 2008, polo que a valoración realizarase de conformidade co artigo 23 do mesmo texto refundido capitalizando a renta anual real ou potencial dunha explotación de equipamento e sin que se poida utilizar como xustificación para outra valoración a dun Plan Sectorial de Solo Residencial para vivendas protexidas que non chegou a ser aprobado pola Xunta de Galicia e que, no que a Cambre se refire, decideuse deixar sin efecto según comunicación do Instituto Galego da Vivenda e Solo. - PROCORSA, S. L. (parcela nº 4 do proxecto de expropiación) no que a titularidade da parcela nº 3 do referido proxecto se refire, debendo de figurar a nome de dita entidade e non de dona Setefilla Alloza Idrovo, tal e como figuraba, desestimando o resto da alegación por canto que non pode valorarse un solo en función dun convenio urbanístico que non produxo efecto xurídico algun, nin ten vixencia, ao ser condición para elo a aprobación definitiva do Plan Xeral de Ordenación Municipal que non se produxo tras o informe autonómico desfavorable previo a mesma, e que incluso, ainda que se produxera, tampouco a tendría se quedara excluido do Plan Xeral aprobado o ámbito do urbanizable convido porque así o esixira o propio informe preceptivo e vinculante da Xunta de Galicia previo a aprobación definitiva ou, hoxe en día, o acordo de aprobación definitiva sobre o Plan Xeral de Ordenación Municipal adoptado pola Consellería competente, de conformidade coa estipulación oitava do convenio referido. Non pode valorarse un solo en función dunha expectativa de futuro que non se chegou a materializar cando ademáis dita materialización dependa doutra Administración Pública competente para a aprobación definitiva do instrumento de ordenación e non soamente da que firma o convenio, por elo a situación de dito solo non é outra que a de solo rural e non a de solo urbanizado, de conformidade co artígo 12 do Texto Refundido da Lei do Solo de 20 de xuño de 2008, polo que a valoración tense que realizar de conformidade co artígo 23 de dito texto refundido.2º.- Desestimar as alegacións formuladas a valoración do solo en dito proxecto de expropiación por: - Ana Palmira Rowe Echaburua (parcela nº 2 do proxecto de expropiación), polos distintos motivos recollidos no informe técnico do arquitecto municipal de 21 de decembro de 2009 que obra no expediente que ratifican a valoración da parcela recollida no proxecto expropiatorio.3º.- Aprobar definitivamente o proxecto de expropiación forzosa por taxación conxunta para a adquisición de solo de equipamento en Lendoiro, A Barcala, Cambre, para a construcción dun colexio público de educación infantil e primaria aprobado inicialmente por Resolución da Alcaldía nº 1491/2009, de data 14 de agosto de 2009, e as taxacións das fincas nél contidas, coa incorporación das rectificacións derivadas da estimación das alegaciones indicadas nos apartados anteriores, nos termos que a seguir se relacionan: - Na parcela nº 3 do proxecto de expropiación, debe de figurar como titular da mesma a entidade Procorsa, S. L. - Na parcela nº 5 do proxecto de expropiación, deben de figurar como titulares da mesma, ademais de dona Iranzu Martinez Cattaneo Mirabile, os seus fillos dona Amalia e don Pedro Alfonso Puiggermanal Sananes.4º.- Notificar esta resolución aos titulares de bens e dereitos afectados por este expediente de expropiación, concedendolles un prazo de vinte días durante o cal poderán manifestar por escrito ante esta Alcaldía a sua disconformidade coa valoracón establecida no expediente aprobado, de conformidade cos artígos 143-7 de Lei 9/2002, de Ordenación urbanística e protección do medio rural de Galicia e 202-7 do Regulamento de xestión urbanística. No caso de que se presente tal disconformidade daráse traslado do expediente e da folla de aprecio impugnada ao Xurado de Expropiación de Galicia, co fin de fixar o prezo xusto que, en todo caso, realizarase de conformidade cos criterios de valoración establecidos na lexislación vixente, de conformidade co segundo parágrafo do artígo 143-7 indicado. Si os interesados non formulasen oposición a valoración no citado prazo de 20 días entenderáse aceptada a que se fixe neste acto de aprobación do expediente expropiatorio, entendendose determinado o prezo xusto definitivamente e de conformidade, tal e como sinala o apartado 8º do artigo 143 antes indicado.5º.- Esta resolución implica a declaración de urxencia da ocupación dos bens e dereitos afectados, de conformidade co artígo 144-1 da Lei 9/2002, de Ordenación urbanística e protección do medio rural de Galicia. En base a elo procédase ao pago ou depósito do importe da valoración determinada que producirá a inmediata ocupación dos bens e dereitos relacionados no proxecto de expropiación, sen perxuizo de continuar coa tramitación do procedemento para a definitiva fixación do prezo xusto si é que elo procedera, de conformidade cos artigos 144-2 da indicada Lei 9/2002 e 52-6 da Lei de expropiación forzosa.6º.- Dar traslado da presente resolución a Intervención e Tesoureiria municipais aos efectos oportunos e para que se proceda ao libramento das ordenes de pago correspondentes a cada un dos prezos xustos aprobados con esta resolución e determinados no proxecto de expropiación forzosa en cuestión, como paso previo a entrega ou consignación dos mesmos.7º.- Anunciar no Boletín Oficial da Provincia a presente resolución co fin de que surta os efectos previstos no artigo 59-4 e 5 da Lei 30/1992, de Rexime xurídico das administracións públicas e do procedemento administrativo común, para aquelos interesados descoñecidos ou con domicilio descoñecido ó aos que non se lles poida practicar a correspondente notificación. O que se fai público para xeral coñecemento, informando de que contra este acordo, en canto acto de mero trámite que non pon fin a vía administrativa, non cabe interpor recurso algún, sin prexuizo do dereito a formular a disconformidade sobre as valoracións realizadas nun prazo indicado. Cambre, 08 de febreiro de 2010 O Alcalde, Asdo.: Antonio Varela Saavedra